Marcus & Martinus | SOLD OUT
2026-01-31 18:30 - 22:30 UTC | FLOYD, Pireos 117, Athens, Greece
Η εμφάνιση του αγαπημένου pop ντουέτου το Σάββατο 31 Ιανουαρίου 2026 στο Floyd Live Music Venue είναι SOLD OUT!

Λόγω της μεγάλης ζήτησης, προστέθηκε δεύτερη συναυλία την Παρασκευή 30 Ιανουαρίου. Δες εδώ

———————————————————————————————————————————————————
Οι Marcus & Martinus έρχονται στην Αθήνα, το Σάββατο 31 Ιανουαρίου 2026, στο Floyd Live Music Venue! Το νορβηγικό pop ντουέτο που στις πρόσφατες περιοδείες του κυριολεκτικά σαρώνει σε ολόκληρη την Ευρώπη, με απανωτά sold-out shows ακόμα και σε αρένες, επιστρέφει με ένα εντυπωσιακό show που θα ενθουσιάσει παλιούς και νέους fans!
Η προπώληση ξεκινά την Παρασκευή 9 Μάϊου, στις 13:00, προς 45 ευρώ και για συγκεκριμένο αριθμό. Εξασφάλισε άμεσα το εισιτήριό σου.
Διάθεση:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/el/physical-spots/

Η μουσική περιπέτεια των M&M ξεκίνησε νωρίς στις ζωές τους. Μόλις στα 10 τους χρόνια, τα δίδυμα αδέλφια από το Elverum της Νορβηγίας πάτησαν τη σκηνή και έκτοτε μεταμορφώθηκαν σε ένα από τα πιο επιτυχημένα ονόματα της Σκανδιναβίας, με εκατοντάδες sold-out συναυλίες, νούμερο 1 δίσκους και τραγούδια, δεκάδες βραβεία και εκατομμύρια streams.
Το 2024, εκπροσώπησαν τη Σουηδία στη Eurovision, με το μεγάλο τους hit “Unforgettable”, το οποίο – μαζί με κομμάτια σαν τα “Heartbeat”, “Air”, “Girls” και “Elektrisk” – θα χορέψουμε και θα απολαύσουμε τον πρώτο μήνα του 2026, σε ένα show που θα μας μείνει αξέχαστο!
Μετά την τεράστια επιτυχία της sold-out περιοδείας τους, “We Are Not The Same Tour”, οι M&M ξεκινούν ακόμα ένα ευρωπαϊκό ταξίδι που θα τους φέρει σε χώρες που δεν επισκέφτηκαν στο αμέσως προηγούμενο, μεταξύ των οποίων και η Ελλάδα, εκπληρώνοντας ιδανικά την «απαίτηση» των πιστών οπαδών τους.
Tα εκατομμύρια των φίλων τους είναι πανέτοιμα για το μεγαλύτερο show στη μέχρι τώρα καριέρα της αγαπημένης τους μπάντας. Εντυπωσιακή παραγωγή, θεαματικές χορογραφίες, χορευτικοί pop ρυθμοί ή, απλά, το απόλυτο must για όσες και όσους θέλουν να απολαύσουν από κοντά τους Marcus & Martinus!

Follow Marcus & Martinus
Official | Instagram | TikTok | Spotify | YouTube
Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Behemoth - special guests: Nidhogg
2026-02-08 20:00 - 23:30 | FLOYD, Pireos 117, Athens, Greece
Οι επιβλητικοί Behemoth έρχονται στην Αθήνα, την Κυριακή 8 Φεβρουαρίου, στο Floyd Live Music Venue. Οι βασιλιάδες του extreme metal ήχου από την Πολωνία, επιστρέφουν μετά την αδιανόητη headline εμφάνισή τους στο Release Athens 2024, για ένα καταιγιστικό show!
Μαζί τους, ως special guest, o Nidhogg, μια νέα φωνή στον black metal ήχο.
Η προπώληση ξεκινά την Πέμπτη 16 Οκτωβρίου, στις 11:00, προς 42€ και για συγκεκριμένο αριθμό εισιτηρίων. Μετά την εξάντλησή τους, η τιμή θα διαμορφωθεί στα 45€. Η τελική φάση θα ανακοινωθεί στην πορεία.
Διάθεση:
Τηλεφωνικά στο 2117700000 / Online more.com / Φυσικά σημεία: https://www.more.com/el/physical-spots/

ι Behemoth δημιουργήθηκαν το 1991 από τον αινιγματικό frontman και κιθαρίστα, Adam “Nergal” Darski, και έπαιξαν καθοριστικό ρόλο στη – θρυλική, πλέον – Πολωνική σκηνή του ακραίου ήχου. Αν και οι ρίζες τους βρίσκονται αναμφίβολα στο black metal, χάρις το μοναδικό όραμα του Nergal εξελίχθηκαν σε ένα από τα πιο ξεχωριστά συγκροτήματα των τελευταίων δεκαετιών.
Οι πρώτες κυκλοφορίες, “Sventevith (Storming Near the Baltic)” και “Grom”, το 1995 και 1996, αντίστοιχα, τους καθιέρωσαν ως υπολογίσιμη δύναμη, ωστόσο έπρεπε να κυκλοφορήσουν το ανεπανάληπτο “Satanica” (1999) αλλά και το “Thelema.6” (2000) για να γνωρίσουν τη διεθνή αναγνώριση.
Το “Demigod”, το 2004, αποτέλεσε σημείο καμπής, όχι μόνο για το γκρουπ αλλά και για το extreme metal συνολικά. Αντιμετώπισαν μέχρι και νομικές προκλήσεις στη γενέτειρά τους, αλλά συνέχισαν να διευρύνουν τα όρια τους με άλμπουμ όπως το “The Apostasy” (2007) και φυσικά το εμβληματικό “The Satanist” (2014), το όποιο αποθεώθηκε από σύσσωμο το μουσικό Τύπο, και βρέθηκε στην κορυφή σε πολλές λίστες με τους καλύτερους metal δίσκους της δεκαετίας.
Ο τελευταίος δίσκος των Behemoth, “The Shit Ov God”, είναι – όπως κάθε προηγούμενος – φιλόδοξος, εμπρηστικός και ακραίος με κάθε τρόπο! Οκτώ νέα κομμάτια που βυθίζονται στην αναζήτηση της θνητότητας αλλά και της θεϊκότητας και εξερευνούν τα όρια της ανυπακοής στα πάντα!
Oι Behemoth είναι οι:
Adam ‘Nergal’ Darski – Lead Vocals, Guitar
Zbigniew ‘Inferno’ Promiński – Drums, Percussion
Tomasz ‘Orion’ Wróblewski – Bass, Backing Vocals
Patryk ‘Seth’ Sztyber – Guitar, Backing Vocals
Καλεσμένος των Behemoth είναι ο Nidhogg, που μετά από τους Wilczyca, ξεκινά τη σόλο καριέρα του, εξερευνώντας νέους δρόμους στον extreme black metal ήχο.
Μαζί με την μπάντα του, ήδη μέρος της “The Unholy Trinity” περιοδείας, ο Πολωνός θα παρουσιάσει υλικό από το νέο δίσκο του “Narcissus”.
Follow Behemoth:
Official Website
Facebook
Instagram
X
YouTube
Spotify
Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Quiz Ball
2026-02-20 19:00 - 23:30 | FLOYD, Pireos 117, Athens, Greece
Quizball Live Show στο Floyd

Το Quizball, ένα από τα πιο επιτυχημένα και αγαπητά ποδοσφαιρικά shows του ελληνικού διαδικτύου, βγαίνει από την οθόνη και ανεβαίνει στη σκηνή! Την Παρασκευή 20 Φεβρουαρίου, το κοινό θα έχει την ευκαιρία να ζήσει από κοντά ένα εκρηκτικό Quizball Live Show στο Floyd, σε μια μοναδική βραδιά γεμάτη ποδόσφαιρο, χιούμορ και ένταση. Παράλληλα, η εκδήλωση αποκτά και έντονο κοινωνικό χαρακτήρα, καθώς μέρος των εσόδων θα διατεθεί για την αγορά και παροχή αθλητικού εξοπλισμού σε ερασιτεχνικούς ποδοσφαιρικούς συλλόγους σε όλη την Ελλάδα, στηρίζοντας έμπρακτα το ποδόσφαιρο της βάσης.
Στο επίκεντρο της βραδιάς, μια πολυαναμενόμενη αναμέτρηση: ο Αιμίλιος, δημιουργός και οικοδεσπότης του Quizball, αντιμετωπίζει τον νικητή του πρώτου Quizball Cup, Ανδρέα Σάμαρη, σε μια μάχη ποδοσφαιρικών γνώσεων που υπόσχεται μεγάλες στιγμές.
Την περιγραφή και τον ρυθμό του live show αναλαμβάνει ο Χρήστος Κόντος, προσθέτοντας τη δική του ξεχωριστή ενέργεια στην εμπειρία.
Το Quizball είναι ένα ποδοσφαιρικό παιχνίδι γνώσεων που προβάλλεται διαδικτυακά στο YouTube, μέσα από το κανάλι “Aimilios”. Σε κάθε επεισόδιο, ένας καλεσμένος (κυρίως από τον χώρο του ποδοσφαίρου) αναμετριέται με τον Αιμίλιο σε ερωτήσεις που συνδυάζουν γνώση, μνήμη και… πειράγματα, με βασικό στόχο την ψυχαγωγία του κοινού.
Η εκπομπή μετρά ήδη 5 χρόνια παρουσίας με πάνω από 80 επεισόδια, και θεωρείται μία από τις πιο επιτυχημένες αθλητικές εκπομπές του ελληνικού YouTube.
Το καλοκαίρι που μας πέρασε, το Quizball έκανε το επόμενο βήμα με τη διοργάνωση του Quizball Cup, του πρώτου τουρνουά στην ιστορία της εκπομπής. Οκτώ γνώριμα πρόσωπα του παιχνιδιού αναμετρήθηκαν με στόχο την ανάδειξη του απόλυτου Quizball Master, τίτλο που κατέκτησε ο Ανδρέας Σάμαρης – κερδίζοντας έτσι και τη θέση του σε αυτή τη μεγάλη live μονομαχία.
Στις 20 Φεβρουαρίου, το Quizball γίνεται εμπειρία ζωντανή. Το πιάσατε; Πάμε να ξεκινήσουμε. Πάμε να παίξουμε Quizball!
***
Περισσότερες Πληροφορίες:
Ημερομηνία: Παρασκευή, 20 Φεβρουαρίου 2026
Χώρος: Floyd Live Music Venue (Πειραιώς 117, Γκάζι, Αθήνα, πλησίον του Στ. Μετρό Κεραμεικός)
Email & Τηλ. επικοινωνίας:
support@tmrgoc.com και 2109586592
Οι πόρτες ανοίγουν στις 19:00
Εισιτήρια:
— ZONE A (FRONTSTAGE SECTION) 20€
— ZONE B 17€
Προπώληση εισιτηρίων στο more.com και του δικτύου καταστημάτων του

1000mods
2026-03-07 20:00 - 23:30 | FLOYD, Pireos 117, Athens, Greece
Οι 1000mods επιστρέφουν στο Floyd Live Music Venue το Σάββατο 7 Μαρτίου, για μια συναυλία που θα υπενθυμίσει γιατί παραμένουν μία από τις πιο επιδραστικές δυνάμεις του ευρωπαϊκού heavy rock. Με την αστείρευτη ενέργεια που τους χαρακτηρίζει και τον γνώριμο, ισοπεδωτικό ήχο τους, το συγκρότημα ετοιμάζεται να γράψει άλλο ένα κεφάλαιο στην ιστορία των εκρηκτικών live εμφανίσεών του.
Η προπώληση ξεκινά άμεσα στα 17 ευρώ για συγκεκριμένο αριθμό εισιτηρίων. Μετά την εξάντλησή τους, θα συνεχιστεί στα 20 ευρώ.
Οι 1000mods χτίζουν με συνέπεια ένα διεθνές legacy που βασίζεται στην αφοσίωση, στη DIY νοοτροπία και στις αμέτρητες συναυλίες που τους καθιέρωσαν σε Ευρώπη, ΗΠΑ, Αυστραλία και όχι μόνο. Από τα stoner rock ορόσημα “Super Van Vacation” και “Vultures”, μέχρι το “Repeated Exposure To…”, το “Youth of Dissent” και το πιο βαρύ από ποτέ “Cheat Death”, η μπάντα εξελίσσει διαρκώς τον ήχο της, παραμένοντας απόλυτα αναγνωρίσιμη και βαθιά αυθεντική.
Μετρώντας συμμετοχές σε φεστιβάλ όπως Hellfest, Resurrection Fest, Desertfest, Release Athens, Rockwave και Freak Valley, έχουν αποδείξει ξανά και ξανά την αξία τους στη σκηνή· όμως τα club shows παραμένουν η αληθινή αρένα τους – εκεί όπου η χημεία με το κοινό γίνεται εκρηκτική – κάτι που αναμένεται να επιβεβαιώσουν και στην επερχόμενη ευρωπαϊκή περιοδεία τους, συνοδεύοντας τους Clutch, η οποία ξεκινά σε λίγες ημέρες.
Το εκκωφαντικό sold-out του Δεκεμβρίου ’24 προστέθηκε σε μια μακρά σειρά από γεμάτες εμφανίσεις των 1000mods στην Αθήνα, επιβεβαιώνοντας για ακόμη μία φορά τον ξεχωριστό δεσμό της μπάντας με το αθηναϊκό κοινό. Στις 7 Μαρτίου, ο δεσμός αυτός αναζωπυρώνεται στο Floyd, με την υπόσχεση μίας ακόμα άγριας, ασταμάτητης rock βραδιάς.

Follow 1000mods
Website | Bandcamp | Instagram | Facebook
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/ και Supervan Records (Χαρ. Τρικούπη 2, εντός στοάς)

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

RATIONALISTAS LIVE IN ATHENS [SOLD-OUT]
2026-03-13 19:30 - 23:30 | FLOYD, Pireos 117, Athens, Greece
Οι Rationalistas επιστρέφουν ζωντανά
την Παρασκευή 13 Μαρτίου στο FLOYD Live Music Venue.
Στη σκηνή του FLOYD θα συναντήσουν τους KRAV BOCA από τη Γαλλία, ένα συλλογικό punk/rap συγκρότημα που ταξιδεύει σε όλη την Ευρώπη και μετατρέπει κάθε εμφάνισή του σε μοναδική εμπειρία
Doors open: 19:30
Προπώληση: more.com
Οργάνωση & Παραγωγή: Pineline Lives

The Great Gig – A Tribute Concert to Pink Floyd
2026-03-21 21:00 - 23:30 | FLOYD, Pireos 117, Athens, Greece
The Great Gig – A Tribute Concert to Pink Floyd
Σάββατο 21 Μαρτίου 2026
FLOYD Live Music Venue, Αθήνα

Οι Pink Floyd δεν υπήρξαν ποτέ απλώς ένα συγκρότημα. Υπήρξαν ένα σύμπαν ήχων, εικόνων και ιδεών, όπου η μουσική λειτουργούσε ως εμπειρία. Σε αυτήν ακριβώς την ουσία επιστρέφει το The Great Gig – A Tribute Concert to Pink Floyd, το αριστουργηματικό οπτικοακουστικό show που παρουσιάζουν οι The Great Gig, την Σάββατο 21 Μαρτίου, στο FLOYD στην Αθήνα.
Οι The Great Gig, που δημιουργήθηκαν από τον Λευτέρη Κοντογιάννη και τον Πέτρο Σπυριδέλη, είναι μία από τις πιο καταξιωμένες tribute μπάντες των Pink Floyd στην Ελλάδα, με μακρόχρονη πορεία παρουσίας και πολυάριθμες εμφανίσεις σε όλη τη χώρα. Από sold out συναυλίες σε Αθήνα και Θεσσαλονίκη έως εμφανίσεις σε θέατρα, φεστιβάλ και μεγάλους συναυλιακούς χώρους, έχουν καθιερωθεί ως ένα σχήμα που δεν αναπαράγει απλώς τη μουσική των Pink Floyd, αλλά την προσεγγίζει με σεβασμό, ακρίβεια και βαθιά κατανόηση της αισθητικής και της φιλοσοφίας της, αποδίδοντας με καλλιτεχνική τόλμη το σύμπαν των Pink Floyd. Δεν πρόκειται απλώς για αναπαραγωγή τραγουδιών, αλλά για βίωμα.
Το The Great Gig – A Tribute Concert to Pink Floyd δεν είναι μια απλή συναυλία. Είναι ένα αριστουργηματικό υπερθέαμα μουσικής και εικόνας, σχεδιασμένο ως μια ενιαία εμπειρία, όπου ο ήχος, το φως και η εικόνα συνυπάρχουν ισότιμα. Η σκηνή μεταμορφώνεται σε έναν ζωντανό καμβά, μέσα στον οποίο η μουσική αφηγείται ιστορίες, γεννά συναισθήματα και ενεργοποιεί συλλογικές μνήμες που έχουν χαραχθεί βαθιά στη σύγχρονη μουσική ιστορία.
Το πρόγραμμα ξεδιπλώνεται με προσεκτικά επιλεγμένα κομμάτια από ολόκληρη τη δισκογραφία των Pink Floyd. Από τη στοχαστική μελαγχολία του Wish You Were Here και τη μυσταγωγική ανάπτυξη του Shine On You Crazy Diamond, έως την ένταση του Comfortably Numb και τη σκοτεινή, φιλοσοφική διαδρομή του The Dark Side of the Moon, κάθε ενότητα λειτουργεί ως κεφάλαιο ενός ενιαίου αφηγήματος.
Με εντυπωσιακά projections, ειδικά σχεδιασμένο φωτισμό, ηχητικά εφέ και σκηνική αρχιτεκτονική υψηλής αισθητικής, οι The Great Gig δημιουργούν ένα ολοκληρωμένο οπτικοακουστικό περιβάλλον, όπου η εικόνα δεν συνοδεύει απλώς τη μουσική αλλά συνομιλεί μαζί της. Το αποτέλεσμα είναι μια εμπειρία που δεν απευθύνεται μόνο στο αυτί, αλλά στη μνήμη, στο συναίσθημα και στη συλλογική εμπειρία του κοινού.
Το The Great Gig – A Tribute Concert to Pink Floyd δεν είναι απλώς ένα tribute show.
Είναι μια ζωντανή αναμέτρηση με το πνεύμα των Pink Floyd.
Ένα μουσικό ταξίδι εκεί όπου η εικόνα και ο ήχος ενώνονται.
Και μια υπενθύμιση ότι η μουσική, όταν προσεγγίζεται με αλήθεια, δεν χρειάζεται εξηγήσεις.
Ζήσε την εμπειρία.
Νιώσε τη μουσική.
Γίνε μέρος του ταξιδιού.
21 Μαρτίου στο FLOYD στην Αθήνα.
Πληροφορίες Εισιτηρίων
Η προπώληση έχει ξεκινήσει

Τιμές Εισιτηρίων
Α’ Ζώνη ΚΑΘΗΜΕΝΟΙ – ΜΗ αριθμημένα: 30 ευρώ
Β’ Ζώνη ΟΡΘΙΟΙ: 20 ευρώ

Σημεία ΠροπώλησηςΗλεκτρονικά: more.com
τηλεφωνικά 211 7700 000
more spots
Nova | Public | Ευριπίδης
Floyd
Live Music Venue
Πειραιώς 117, Γκάζι 11854, Aθήνα
210 3416706
info@floyd.gr

Βήτα Πεις
2026-03-27 20:00 - 23:30 | FLOYD, Pireos 117, Athens, Greece
Twentythree Ent X Dynasty Presents:

Βήτα Πεις

Διανύοντας 23 χρόνια πορείας, κάθε ζωντανή εμφάνιση της Ομάδας βασίζεται στην ιστορία της.

Οι επόμενες σελίδες γράφονται σε Θεσσαλονίκη και Αθήνα, με την παρουσίαση του νέου δίσκου ΧΧΙΙΙ και κλασικά κομμάτια της δισκογραφίας.
https://www.more.com/gr-el/tickets/music/bpath26/

INNA live in Athens
2026-03-28 20:30 - 23:30 | FLOYD, Pireos 117, Athens, Greece
Ετοιμαστείτε για την πιο καυτή pop-dance βραδιά της άνοιξης του 2026, καθώς η παγκόσμια super star INNA επιστρέφει μετά από περισσότερα από 10 χρόνια στην Ελλάδα για μια εκρηκτική live εμφάνιση στην Αθήνα, το Σάββατο 28 Μαρτίου 2026.
Με δισεκατομμύρια streams παγκοσμίως και έναν κατάλογο γεμάτο διεθνείς club ύμνους, η INNA θεωρείται μία από τις πιο επιτυχημένες και αναγνωρίσιμες pop καλλιτέχνιδες της Ευρώπης.
Doors open at: 20:30 Έναρξη: 21:00
Το αθηναϊκό κοινό μπορεί να περιμένει ένα high-energy show, γεμάτο χορό, ένταση και αισθησιακή σκηνική παρουσία, με όλες τις μεγαλύτερες επιτυχίες της όπως τo Amazing, Caliente, Hot, Sun Is Up, Cola Song, Déjà Vu, Love, Up και Rock My Body, μαζί με ολοκαίνουργιο υλικό από τη σύγχρονη δισκογραφική της εποχή.
Η συναυλία αυτή αποτελεί μοναδικό event για μία μόνο βραδιά, μια σπάνια ευκαιρία για τους fans από όλη την Ελλάδα και το εξωτερικό να ζήσουν από κοντά την απόλυτη pop εμπειρία. Αθήνα, INNA, μία νύχτα, ασταμάτητος ρυθμός — μην τη χάσεις!

Pan Pan "Υπεραστικό Tour 2026"
2026-04-03 20:00 - 23:30 | FLOYD, Pireos 117, Athens, Greece
Η Υπεραστική Μουσική έρχεται σε 14 προορισμούς. Synthesizers και drum machines, raps και μελωδικές, μπάσα και breaks σε ένα ανανεωμένο set με πολλή νέα μουσική και όλα τα classics που μας έφεραν ως εδώ. O Pan Pan μπαίνει με φίλες και φίλους στο διαστημόπλοιο και προσεδαφίζονται κάπου κοντά σας για 14 live με μια κοινή γραμμή: “Καλώς ήρθατε στο νιώσιμο”.

Imminence
2026-04-04 20:00 - 23:30 | FLOYD, Pireos 117, Athens, Greece
Οι Imminence έρχονται στην Αθήνα, το Σάββατο 4 Απριλίου, για μία εκρηκτική εμφάνιση στο Floyd Live Music Venue. Οι κορυφαίοι εκπρόσωποι του medolic alternative metalcore θα βρεθούν για πρώτη φορά στη χώρα μας, ακριβώς τη στιγμή που η φήμη τους γιγαντώνεται, ως ένα από τα πλέον ανερχόμενα ονόματα του σκληρού ήχου παγκοσμίως. Μαζί τους οι Spineless, το προσωπικό project της Χρύσας Τσαλταμπάση.
Διάθεση εισιτηρίων:

Τηλεφωνικά στο 2117700000
Online more.com
Φυσικά σημεία: https://www.more.com/el/physical-spots/
Οι Imminence σχηματίστηκαν στο Τρέλεμποργκ της Σουηδίας, το 2009. Έχοντας ως βασική αφετηρία το ντεμπούτο άλμπουμ τους, “I” (2014), ξεκίνησαν να χαράσσουν μία πορεία τόλμης και υπέρβασης, στρέφοντας τους προβολείς πάνω τους με τον ιδιαίτερο ήχο τους.
Με frontman τον τραγουδιστή / βιολιστή Eddie Berg, και συμπαραστάτες τους κιθαρίστες Harald Barrett & Alex Arnoldsson, τον ντράμερ Mikael Norén και τον μπασίστα Christian Höijer, συνεχίζουν να εξερευνούν νέα ηχητικά μονοπάτια. Ο προηγούμενος δίσκος τους, “Heaven In Hiding” (2021), τους έκανε ευρέως γνωστούς, και με την κυκλοφορία του “The Black” (2024), τρία χρόνια αργότερα, καθιερώθηκαν πλέον στη συνείδηση του κοινού χάρη στη γενναία σύντηξη κλασικού σκανδιναβικού metal, εγχόρδων και συμφωνικών ενορχηστρώσεων. Η ολοένα αυξανόμενη φήμη τους οδήγησε σε sold out περιοδείες και παρουσία στα μεγάλα rock/metal festivals της Ευρώπης και της Βόρειας Αμερικής. Η σκηνική τους παρουσία έκανε το όνομά τους ακόμα γνωστότερο, με εντυπωσιακά shows, γεμάτα ενέργεια και αδρεναλίνη, αλλά και με προσοχή σε κάθε λεπτομέρεια – όπως τα εξαιρετικά videos που δημιουργεί γι’ αυτούς ο καταξιωμένος καλλιτέχνης και συνεργάτης τους, Pavel Trebukhin.
Οι Imminence ετοιμάζονται να «αρπάξουν» τον θρόνο στο alternative metal και θα πατήσουν τη σκηνή του Floyd, ακριβώς τη στιγμή που πρέπει!

Follow Imminence
Official website | Facebook | Instagram | YouTube | TikTok
Οι Spineless είναι το opening act στην πολυαναμενόμενη 1η εμφάνιση των Imminence στη χώρα μας. Το προσωπικό project της Χρύσας Τσαλταμπάση, με δύο δίσκους στο ενεργητικό του, το ντεμπούτο “Speaking of Chaos and Relative Peace” (2018) και το φιλόδοξο “Dysphonia” (2024) προκάλεσε αίσθηση με τον πληθωρικό ήχο του! Ατμοσφαιρικός και industrial, βαρύς και μελωδικός, γεμάτος με πειραματισμό και ιδέες.
Follow Spineless
Facebook | Instagram | Youtube
Follow Floyd
Official Website | Facebook | Instagram | TikTok | YouTube
Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Godspeed You! Black Emperor
2026-04-16 20:00 - 23:30 | FLOYD, Pireos 117, Athens, Greece
Οι Godspeed You! Black Emperor επιστρέφουν στην Αθήνα την Πέμπτη 16 Απριλίου, στο Floyd Live Music Venue. Η επιδραστική κολεκτίβα από τον Καναδά υπόσχεται μια βραδιά καθαρής έντασης και συναισθηματικής κορύφωσης, όπου κάθε ήχος και κάθε σιωπή γίνεται μέρος μιας υπερβατικής μουσικής εμπειρίας που σε παρασέρνει και σε καθηλώνει ταυτόχρονα.
Η προπώληση ξεκινά την Πέμπτη 20 Νοεμβρίου, στις 12:00, με τιμή εισιτηρίου 39€ για περιορισμένο αριθμό. Οι επόμενες φάσεις θα ανακοινωθούν στην πορεία.
Το ελληνικό κοινό έχει αγκαλιάσει τους Godspeed You! Black Emperor από τα πρώτα τους βήματα, αναγνωρίζοντας το μεγαλείο τους, τόσο δισκογραφικά όσο και επί σκηνής. Μετρώντας πλέον 30 χρόνια πορείας, οι πρωτοπόροι του post–rock ήχου εξακολουθούν να κερδίζουν νέους ακροατές, παραμένοντας σταθερά αντισυμβατικοί στην καλλιτεχνική τους ταυτότητα και στην κοινωνικοπολιτική τους στάση απέναντι στον κόσμο.
Μετά την ίδρυσή τους, το 1994, ακολούθησε μια σειρά αριστουργηματικών άλμπουμ στο διάστημα 1997–2002 – με κορυφαία τα “F#A#∞” (1997) και “Lift Your Skinny Fists Like Antennas to Heaven” (2000), έργα–ορόσημα που αναδιαμόρφωσαν το post–rock. Η δεύτερη δημιουργική τους περίοδος συνεχίστηκε με δίσκους όπως τα “Asunder, Sweet and Other Distress” (2015) και “Luciferian Towers” (2017).
Οι GY!BE παραμένουν το soundtrack ενός βίαιου και αβέβαιου κόσμου – κάτι που οι ίδιοι ποτέ δεν επιδίωξαν. Οι μεγαλειώδεις, φορτισμένες συνθέσεις τους οδηγούν το κοινό σε μια σχεδόν εκστατική εμπειρία, σε κάθε ζωντανή εμφάνιση.
Η “Liberation Spring Tour” της ερχόμενης άνοιξης θα στηρίζεται στον πιο πρόσφατο δίσκο τους, “No Title, As Of February 2024, 28,340 Dead”. Ο τίτλος αποτελεί ευθεία αναφορά στην τραγωδία της Παλαιστίνης και στον αριθμό των νεκρών, όπως είχε ανακοινωθεί τότε από το Υπουργείο Υγείας της Γάζας – αριθμός που σήμερα, δυστυχώς, είναι πολλαπλάσιος: «ΧΩΡΙΣ ΤΙΤΛΟ = ποια πράξη έχει νόημα όταν μικροσκοπικά σώματα κείτονται νεκρά; ποιο πλαίσιο; ποια διαλυμένη μελωδία; κι έπειτα έρχονται οι αριθμοί και οι ημερομηνίες – μια καταμέτρηση που σημαδεύει τη γραμμή του χρόνου, την αρνητική πορεία, τον σωρό των νεκρών που συνεχώς υψώνεται.»
Οι ζωντανές εμφανίσεις των Godspeed You! Black Emperor έχουν αποκτήσει πλέον μυθική υπόσταση, κάτι που επιβεβαιώθηκε για ακόμη μία φορά στο sold–out του Οκτωβρίου του ’24. Η Πέμπτη 16 Απριλίου 2026 είναι η ημέρα που η Αθήνα ξανασμίγει με τους θρύλους του post–rock – ζήσε ξανά την εμπειρία και άσε τον ήχο να σε κατακλύσει.

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

ΝΕΓΡΟΣ ΤΟΥ ΜΟΡΙΑ "ΜΑΥΡΗ ΕΛΛΑΔΑ"
2026-04-18 19:00 - 23:30 | FLOYD, Pireos 117, Athens, Greece
ΝΕΓΡΟΣ ΤΟΥ ΜΟΡΙΑ “ΜΑΥΡΗ ΕΛΛΑΔΑ” // 18.04.2026 // FLOYD
Ο Νέγρος του Μοριά, γνωστός και ως Black Morris, είναι ένας από τους πιο επιδραστικούς Έλληνες ράπερ που έχουν εμφανιστεί τα τελευταία χρόνια, τόσο για το απαράμιλλο flow του, όσο και για το εξαιρετικό stage performance του. Πρωτοσυστήθηκε στο κοινό μέσα από την συνεργασία του με τον Τάκι Τσαν στα tracks “Είμαι απλός” & “Πώς το χάρηκα” το 2010 και έκτοτε έχει εντυπωσιάσει με τις solo κυκλοφορίες και με τις συνεργασίες του. Η δισκογραφική του δουλειά «ΘΡΑCOΣ» του 2023, εγκαινίασε την δεύτερη φάση της καριέρας του, συνδυάζοντας ραπ με trap τεχνικές και ρεμπέτικα στοιχεία, κερδίζοντας επάξια τον ενθουσιασμό του κοινού, ενώ ακολούθησε το Thrasitato EP του 2024. Φέτος με το άλμπουμ “Μαυρη Ελλάδα” ξεκίνησε ένα νέο κεφάλαιο, ακόμη πιο δημιουργικό και δυναμικό, με σημαντικές συνεργασίες, αλλά πάντα με το δικό του, προσωπικό, ιδιαίτερο ύφος. Το αλμπουμ κατέκτησε την κορυφή τόσο στα charts, όσο και στις καρδιές του κοινού και μάλιστα η Guardian το κατέταξε στην δεύτερη θέση των Global Album Charts.
Μετά από ένα φοβερό sold out show στην Αθήνα τον Μάιο του 2025 και μια σειρά καταπληκτικών εμφανίσεων σε όλη την Ελλάδα, επιστρέφει στην πρωτεύουσα για να ανεβάσει τον πήχη ακόμη πιο ψηλά.
Doors Open: 19:00
Tickets 🎫
Early Bird: 15€
General Presale: 18€

Black Country, New Road
2026-04-25 20:00 - 23:30 | FLOYD, Pireos 117, Athens, Greece
Οι Black Country, New Road επιστρέφουν στην Αθήνα το Σάββατο 25 Απριλίου, στο Floyd Live Music Venue. Μετά τη θριαμβευτική πρώτη επίσκεψή τους, σε ένα κατάμεστο venue στα τέλη του 2023, οι έξι Άγγλοι φίλοι θα αποδείξουν ξανά γιατί παραμένουν μία από τις πιο συναρπαστικές μπάντες της σύγχρονης σκηνής — χωρίς να μοιάζουν με καμία άλλη.
Η πώληση των εισιτηρίων ξεκινά την Παρασκευή 23/1, στις 11:00, προς 30€ και για περιορισμένο αριθμό. Οι επόμενες φάσεις θα ανακοινωθούν στην πορεία.
Διάθεση:
Τηλεφωνικά – 211 7700000
Online – more.com
Φυσικά σημεία – https://www.more.com/el/physical-spots/
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Οι Black Country, New Road συστήθηκαν το 2021 με το “For the First Time” και μόλις έναν χρόνο μετά ακολούθησε το “Ants from Up There”. Και τα δύο άλμπουμ απέσπασαν διθυραμβικές κριτικές («η καλύτερη indie μπάντα που ακούσαμε ποτέ»), σημειώνοντας ταυτόχρονα και μεγάλη εμπορική απήχηση. Η αποχώρηση του τραγουδιστή και φίλου τους, Isaac Wood, τους οδήγησε στη σύνθεση νέων τραγουδιών με εντελώς διαφορετικό ήχο και ύφος, τα οποία αποτυπώθηκαν στο “Live at Bush Hall” – μια βαθιά συναισθηματική κατάθεση έξι φίλων που στάθηκαν δίπλα στον έβδομο, στη δύσκολη απόφασή του να πει αντίο.
Ελάχιστα ονόματα έχουν καταφέρει να επαναπροσδιορίσουν τόσο τον ήχο όσο και τον ίδιο τους τον εαυτό, όπως οι BC,NR. Το περσινό, τρίτο άλμπουμ τους, “Forever Howlong”, αποτελεί ακόμη μία απόδειξη πως κανένας δίσκος τους δεν μοιάζει με τον προηγούμενο – και πλέον είναι αδιαμφισβήτητο ότι ουδείς δημιουργεί μουσική όπως αυτοί.
Ένας τολμηρός «πίνακας» ήχων, από folk σε prog, μέσω baroque pop, jazz και alt rock «αγγιγμάτων», με τα φωνητικά να μοιράζονται ανάμεσα στα τρία κορίτσια – Tyler Hyde, Georgia Ellery, May Kershaw – και τους έξι στενούς φίλους να αποδεικνύουν έμπρακτα πόσο εξαιρετικοί μουσικοί είναι.
Το πόσο ιδιαίτερος και φιλόδοξος είναι αυτός ο δίσκος οφείλεται σε μεγάλο βαθμό και στον παραγωγό James Ford (Fontaines D.C., Arctic Monkeys, Depeche Mode, Blur). Τολμηρός και σύγχρονος, αποτελεί ακόμη μία ωδή στη φιλία και την αγάπη μέσα από κάθε δύσκολη στιγμή, με υπέροχα τραγούδια όπως τα “Happy Birthday”, “Besties”, “Two Horses” και το “Mary”, όπου τραγουδούν και οι τρεις μαζί.
Το Σάββατο 25 Απριλίου υποδεχόμαστε μία σπουδαία μπάντα που συνεχίζει με αυτοπεποίθηση και βρίσκεται ήδη στην καλύτερη στιγμή της πορείας της – μέχρι την επόμενη.
Follow BC,NR:
Official website Ι Facebook Ι Instagram Ι TikTok Ι Spotify Ι YouTube Ι Soundcloud
Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Morad
2026-05-02 20:00 - 23:30 | FLOYD, Pireos 117, Athens, Greece
Ο Morad καταφθάνει στην Αθήνα το Σάββατο 2 Μαΐου, στο Floyd Live Music Venue. Το φαινόμενο της ισπανικής urban σκηνής έρχεται για το πρώτο headline show του στην Ελλάδα, για να αποδείξει πως η εποχή που ζούμε «απαιτεί» σταρ σαν κι αυτόν.
Η διάθεση των εισιτηρίων ξεκινά την Παρασκευή 6/2, στις 10:00, προς 27€ και για περιορισμένο αριθμό. Μετά την εξάντλησή τους, η τιμή θα διαμορφωθεί στα 30€, ενώ οι επόμενες φάσεις θα ανακοινωθούν στην πορεία.
Διάθεση εισιτηρίων:
Τηλεφωνικά: 211 7700000
Online: more.com
Φυσικά σημεία: https://www.more.com/el/physical-spots/
Floyd Live Music Venue: Πειραιώς 117, Γκάζι, Αθήνα (πλησίον Στ. Μετρό Κεραμεικός) / Τηλ.: 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Ο 27χρονος Ισπανός, με μαροκινές ρίζες, από το Οσπιταλέτ της Καταλονίας, κατάφερε μέσα σε ελάχιστα χρόνια όσα άλλοι δεν πετυχαίνουν σε μια ολόκληρη καριέρα, πηγαίνοντας συνειδητά κόντρα σε κάθε κανόνα της σύγχρονης μουσικής βιομηχανίας.
Πέρα από αλγόριθμους και επεμβατικές καμπάνιες marketing, ο Morad βγήκε νικητής αποδεικνύοντας πως το ένστικτο του κοινού εξακολουθεί να έχει τη δύναμη να ορίζει την επιτυχία.
Το μυστικό πίσω από το αλάνθαστο flow του – και το πώς μεταβαίνει φυσικά από drill σε trap και από κλασικό rap σε UK garage – είναι πως, στην πραγματικότητα, δεν έχει κανένα μυστικό.
Χωρίς δισκογραφική εταιρεία, χωρίς ραδιοφωνικό airplay και με τον ίδιο μάνατζερ του εαυτού του, διείσδυσε στα charts και έγινε το 2019 – και παραμένει – ένας από τους πιο επιτυχημένους καλλιτέχνες στην Ισπανία και σε δεκάδες ευρωπαϊκές χώρες.
Το δεύτερο τραγούδι του, “Un cuento”, αποτέλεσε την εκκίνηση μιας μη προμελετημένης επιτυχίας. Ακολούθησε μια εκκωφαντική πορεία με δίσκους όπως M.D.L.R (2019), Reinsertado (2023) και Reinsertado 2.0 (2023), καθώς και τραγούδια-ύμνους όπως τα “Motorola”, “Normal”, “Yo no voy”, “Cómoestán?”, “Soñar”, “Pelele”, “Cuando ella sale”, “Lo Que Tiene” και “Lamine” – τίτλος που παραπέμπει στον Yamal, φίλο του και σούπερ σταρ της Μπαρτσελόνα.
Με εκατομμύρια listeners στο Spotify, σημαντικές συνεργασίες με καλλιτέχνες από κάθε γωνιά του πλανήτη (όπως οι Ozuna, Eladio Carrión, Capo Plaza, Baby Gang, Central Cee, Lacrim, Rim’K και Naps), sold-out περιοδείες κι αμέτρητες εμφανίσεις σε φεστιβάλ, ο Morad αποτελεί πλέον σημείο αναφοράς της σύγχρονης urban σκηνής.
Η πραγματική του αξία, όμως, έγκειται στο ότι δεν έχει χάσει τις ρίζες του. Το αποτύπωμά του δεν μετριέται σε ακροάσεις και views, αλλά στον δρόμο: στα κινητά κάθε νέου, στα ακουστικά, στα αυτοκίνητα με τα παράθυρα κατεβασμένα, στους διαδρόμους των λυκείων – με ένα νέο single να «τρέχει» στο WhatsApp και μια ολόκληρη γενιά να έχει συνδεθεί άμεσα με κάθε κυκλοφορία του.
Follow Morad
Instagram | YouTube | Spotify | Apple Music | TikTok
Follow Floyd
Official Website | Facebook | Instagram | TikTok | YouTube

Katatonia / Opening Act: Universe217
2026-05-08 20:00 - 23:30 | FLOYD, Pireos 117, Athens, Greece
Οι Katatonia επιστρέφουν στην Αθήνα την Παρασκευή 8 Μαΐου, στο Floyd Live Music Venue.
Οι μελαγχολικοί Σουηδοί «βασιλιάδες» του metal, με τη μοναδική τους ικανότητα να μετατρέπουν τη σκοτεινή εσωστρέφεια σε καθηλωτική συναυλιακή εμπειρία, μάς καλούν σε ένα νέο κεφάλαιο της τεράστιας ιστορίας τους.
Η διάθεση των εισιτηρίων ξεκινά την Τετάρτη 17/12 στις 10:00, με πρώτη τιμή τα 35€, για περιορισμένο αριθμό. Οι επόμενες φάσεις προπώλησης θα ανακοινωθούν στην πορεία.
Ξεκινώντας από τη Στοκχόλμη το 1991, συστήθηκαν στη death/doom σκηνή, κυρίως μέσα από το επιδραστικό “Brave Murder Day”. Από τότε έως σήμερα, όμως, δεν αρνήθηκαν ποτέ την εξέλιξη, αψηφώντας είδη και στεγανά και εδραιώνοντας έναν απόλυτα αναγνωρίσιμο ήχο, με goth, shoegaze, alternative και prog στοιχεία, πάντα σε ζοφερά και βαθιά μελωδικά τραγούδια. Δίσκοι όπως τα “The Great Cold Distance”, “Viva Emptiness”, “Last Fair Deal Gone Down”, “Brave Murder Day” και “Night Is The New Day” στέκουν ως αμετακίνητοι ογκόλιθοι στην ιστορία του metal. Περισσότερα από τριάντα χρόνια μετά, οι Katatonia επανεφευρίσκουν τους εαυτούς τους με τον εξαιρετικό φετινό τους δίσκο “Nightmares as Extensions of the Waking State”, σηματοδοτώντας μια νέα εποχή και ίσως την πιο προσωπική δημιουργία του τραγουδιστή, ιδρυτή και βασικού συνθέτη τους, Jonas Renkse, ο οποίος δηλώνει υπερήφανος για το αποτέλεσμα.
Η εξέλιξη υπήρξε πάντα βασικό χαρακτηριστικό τους, με το συναίσθημα και την ατμόσφαιρα να παραμένουν σε πρώτο πλάνο – μαζί, φυσικά, με τη χαρακτηριστική φωνή του Jonas – κάτι που δυσκολεύει διαχρονικά κάθε προσπάθεια να «φορεθούν» στους Katatonia εύκολες ταμπέλες.
Στον φετινό δίσκο «συστήνονται» και οι δύο νέοι κιθαρίστες, Nico Elgstrand και Sebastian Svalland, οι οποίοι αντικατέστησαν τον Roger Öjersson και τον συνιδρυτή της μπάντας Anders Nyström, μετακινώντας εκ νέου τον ήχο σε πιο guitar-heavy μονοπάτια. Τραγούδια όπως τα “Thrice”, “In the Event Of” και “Wind of No Change” έχουν ήδη βρει θέση στις ζωντανές εμφανίσεις τους και αποδεικνύουν πως οι Katatonia παραμένουν γενναίοι, ευαίσθητοι και ταυτόχρονα σκοτεινοί και καταιγιστικοί – μια μεγάλη μπάντα που συνεχίζει ακάθεκτη, με νέο αίμα στη σύνθεσή της.
Follow Katatonia

Official | Facebook | YouTube | Instagram | Spotify | Bandcamp
Οι Universe217 θα είναι το opening act στην πολυαναμενόμενη εμφάνιση των Katatonia! Οι Universe217 παραμένουν ένα από τα σημαντικότερα συγκροτήματα του εγχώριου σκληρού ήχου.
Οι Αθηναίοι experimental doomsters, έχοντας ήδη τέσσερα άλμπουμ, δύο EP και ένα Live DVD, ετοιμάζουν το νέο τους, με τίτλο “Ominous” (φθινόπωρο του 2026), παντρεύοντας heavy και ambient ενορχηστρώσεις με την «σήμα κατατεθέν» φωνή της Τάνια.
Έχοντας μοιραστεί τη σκηνή με εμβληματικά ονόματα όπως οι Neurosis, Amenra, Anathema και OM, οι Universe217 έχουν καθιερωθεί ως ένα κορυφαίο live act!

Line-up:
Τάνυα Λεοντίου – Φωνητικά
Μάνος Γεωργακόπουλος – Κιθάρα
Νίκος Παναγιωτόπουλος – Μπάσο & ΠλήκτραΜάνος Γιακουμάκης – Τύμπανα

Follow Universe217
Facebook
Instagram
Bandcamp
YouTube Channel

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Atmosphere with special guests Sage Francis & ZooDeVille
2026-05-09 20:00 - 23:30 | FLOYD, Pireos 117, Athens, Greece
Οι Atmosphere έρχονται στην Αθήνα για μία εμφάνιση αντάξια της φήμης τους, το Σάββατο 9 Μαΐου, στο Floyd Live Music Venue! Το επιδραστικό hip-hop ντουέτο από τη Μινεάπολη θα βρεθεί για πρώτη φορά στη χώρα μας, σε μια ιστορική βραδιά που οι οπαδοί τους περίμεναν εδώ και χρόνια.
Mαζί τους στη σκηνή ο σπουδαίος Sage Francis και ο ανερχόμενος ZooDeVille!
Η διάθεση των εισιτηρίων ξεκινά την Παρασκευή 23/1 στις 10:00, στην τιμή των 32€ και για περιορισμένο αριθμό. Οι επόμενες φάσεις θα ανακοινωθούν στην πορεία.
Από αύριο, Τετάρτη, 21/1, 12:00, θα διατίθενται εισιτήρια μέσω ειδικής προπώλησης αποκλειστικά σε όσους είναι εγγεγραμμένοι στο newsletter της μπάντας.
Διάθεση εισιτηρίων: Τηλεφωνικά – 211 7700000 / Online – more.com
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Οι Atmosphere είναι χωρίς αμφιβολία ένα από τα πιο επιδραστικά hip-hop ονόματα της Μινεάπολης. Ο πολυσυλλεκτικός τους ήχος ξεκινά από τα 90s boom-bap beats και φτάνει μέχρι μελαγχολικές alt-rock μπαλάντες, με στίχους που προσαρμόζονται ιδανικά σε κάθε μουσικό υπόβαθρο. Για σχεδόν τρεις δεκαετίες, ο rapper και στιχουργός Sean “Slug” Daley και ο παραγωγός Anthony “Ant” Davis έχουν ακολουθήσει μια ασταμάτητη πορεία δημιουργίας, κυκλοφορώντας περισσότερα από 20 στούντιο άλμπουμ, EPs και side projects. Όλες οι κυκλοφορίες τους πραγματοποιούνται μέσω της δικής τους ανεξάρτητης δισκογραφικής εταιρείας, Rhymesayers Entertainment, την οποία συνεχίζουν να διατηρούν έως σήμερα. Μέσα σε αυτό το διάστημα, το καταξιωμένο δίδυμο έχει χτίσει μια σπουδαία κληρονομιά, φέρνοντας την ειλικρίνεια, την ταπεινότητα και τη συναισθηματική ευαισθησία στο προσκήνιο της μουσικής του. Παράλληλα, προκαλεί διαρκώς τον εαυτό του να εξελιχθεί, χωρίς να απομακρύνεται από τις μουσικές του ρίζες.
Ο Slug έχει αποδείξει ξανά και ξανά την ικανότητά του στην αφήγηση συναρπαστικών ιστοριών, αφήνοντας το προσωπικό του αποτύπωμα, ενώ ταυτόχρονα αποτίει φόρο τιμής στους rappers και τους συνθέτες που τον επηρέασαν. Ο Ant έχει ντύσει αυτούς τους στίχους με ήχους εμπνευσμένους από soul, funk, rock και reggae, καθώς και από τη μαγεία των πρωτοπόρων DJs και παραγωγών της hip-hop, δημιουργώντας τον χαρακτηριστικό του ήχο σε τραγούδια για τη ζωή, την αγάπη, το άγχος και τις αποτυχίες. Δίσκοι όπως το ντεμπούτο τους “Overcast” (1997), καθώς και τα “God Loves Ugly”, “When Life Gives You Lemons, You Paint That Shit Gold”, “Seven’s Travels”, “Lucy Ford: The Atmosphere EP”, “Southsiders”, αλλά και τραγούδια όπως τα “Camera Thief”, “Sunshine”, “Trying to Find a Balance”, “The Best Day”, “God Loves Ugly” και “Smart Went Crazy”, υπόσχονται μια βραδιά γεμάτη χαρά, χορό και αυθεντικό hip-hop.
Guest της βραδιάς θα είναι ο Sage Francis, ένας από τους πλέον αναγνωρισμένους στιχουργούς της underground hip-hop σκηνής των 00s και αφεντικό της Strange Famous Records.
Ο πρώτος ράπερ που υπέγραψε στην περίφημη Epitaph Records, επιστρέφει φέτος με νέο υλικό μετά από πολύχρονη απουσία.
Ο ZooDeVille, ράπερ και σκηνοθέτης, μέλος της κολλεκτίβας NOFUN! από το Λος Αντζελες, φέρνει την ενέργειά του, ως ένα από τα πλέον συζητημένα ονόματα της σκηνής.

Follow Atmosphere:
Official Website | Facebook | Instagram | TikTok | X | YouTube |
Spotify
Follow Floyd
Official Website | Facebook | Instagram | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

TINARIWEN
2026-05-16 20:00 - 23:30 | FLOYD, Pireos 117, Athens, Greece
TINARIWEN
The Haggar Tour
Σάββατο 16 Μαΐου 2026
Floyd Music Venue
Το τραγούδι της ερήμου
Οι Tinariwen έρχονται στην Αθήνα για μια μοναδική συναυλία το Σάββατο 16 Μαΐου στο Floyd, φέρνοντας μαζί τους την πνοή της ερήμου και τον ρυθμό μιας μουσικής που γεννήθηκε από την ίδια την ανάγκη για ελευθερία. Οι Tinariwen δεν είναι απλώς ένα συγκρότημα – είναι μια φωνή από την καρδιά της Σαχάρας. Μέσα από τις κιθάρες τους φυσά ο άνεμος του Σαχέλ, και σε κάθε νότα ακούγεται ο παλμός της Αφρικής που τους γέννησε. Τραγουδούν για τη γη, για τη νοσταλγία, για την ελευθερία που δεν είναι ποτέ δεδομένη.
TINARIWEN – TOUMAST TINCHA (OFFICIAL VIDEO)

Άνθρωποι που αντάλλαξαν τα όπλα με μουσικά όργανα, μετατρέπουν τον αγώνα σε ποίημα και τη σιωπή της ερήμου σε τραγούδι που ταξιδεύει πέρα από σύνορα και εποχές. Από τις αρχές της δεκαετίας του 1990, οι Tinariwen μεταμόρφωσαν τη μουσική της Σαχάρας σε παγκόσμιο φαινόμενο. Στη δεκαετία του 2000, η διεθνής αναγνώριση ήρθε μέσα από τη συμμετοχή τους σε φεστιβάλ Coachella, Glastonbury, WOMAD, Roskilde και το δικό τους Festival au Désert στο Μάλι και αργότερα στο Τιμπουκτού – ένα πραγματικό “Woodstock της Ερήμου”.
Tinariwen (+IO:I) – Sastanàqqàm

Συνεργάστηκαν με κορυφαίους μουσικούς όπως o Bono των U2 και οι Robert Plant, Carlos Santana, Thom Yorke, Jack White, Mark Lanegan, Daniel Lanois, Matt Sweeney, Kurt Vile, Alain Johannes, Warren Ellis, ενώ η μουσική τους άγγιξε και επηρέασε καλλιτέχνες όπως οι Red Hot Chili Peppers, White Stripes, Coldplay ακόμα και ο Brian Eno. Έχουν περιοδεύσει σε Ευρώπη, Αμερική, Ασία, Αυστραλία και Νέα Ζηλανδία, μεταφέροντας τον ήχο της ερήμου σε κάθε γωνιά του κόσμου. Τα live των Tinariwen είναι μια μυσταγωγία της ερήμου – μια εμπειρία πέρα από τη μουσική. Οι ρυθμοί της Σαχάρας σμίγουν με ηλεκτρικές κιθάρες που πάλλονται σαν καυτός αέρας πάνω στην άμμο, και οι φωνές τους – βαθιές, υπνωτικές, αρχέγονες – αφηγούνται την ιστορία ενός λαού που αντιστέκεται με ποίηση. Κάθε συναυλία τους είναι τελετουργία ελευθερίας, μια έκρηξη ψυχής που μετατρέπει τη σιωπή της ερήμου σε χορό, φωτιά και φως.
Robert Plant, Justin Adams & Tinariwen, Bataclan, Paris 2007

Οι Tinariwen έχουν κυκλοφορήσει εννέα άλμπουμ, με το Tassili να κερδίζει το 2012 το Grammy Award για Καλύτερο World Music Album. Το συγκρότημα έχει συνολικά τρεις υποψηφιότητες για Grammy και η μουσική του έχει αποσπάσει διθυραμβικές κριτικές από Rolling Stone, Mojo, Pitchfork και The Guardian, με το NPR να τους χαρακτηρίζει «τους αληθινούς επαναστάτες της μουσικής».
Tinariwen & Carlos Santana: Amassakoul

Με τις μακριές φορεσιές και τα τουρμπάνια των Τουαρέγκ, οι Tinariwen θεμελίωσαν έναν ήχο που ο κόσμος σήμερα αποκαλεί desert blues – τον ρυθμό που οι ίδιοι ονομάζουν assouf, λέξη που στη γλώσσα Tamasheq σημαίνει λαχτάρα, απώλεια, μοναξιά. Η μουσική τους είναι ένα εκρηκτικό μείγμα παραδοσιακών ρυθμών των Tuareg με blues, rock και ψυχεδελικά στοιχεία – οι κιθάρες τους, στεγνές και ηλεκτρισμένες, μοιάζουν να κουβαλούν την ανάσα του καυτού ανέμου, ενώ οι στίχοι τους, βαθιά πολιτικοί και ποιητικοί, μιλούν για ελευθερία, εξορία και μνήμη – ένα ποίημα από ήχους που ενώνει την επανάσταση με την προσευχή, τη δράση με τη σιωπή, την τόλμη με τη μελαγχολία.
Οι Tinariwen είναι ταξιδευτές – αφηγητές. Με κάθε συναυλία και κάθε τραγούδι, προσθέτουν ένα ακόμη κεφάλαιο στο έπος της Σαχάρας, κρατώντας ζωντανή τη φωνή και τη μνήμη του λαού τους.
Tinariwen (+IO:I) – Nànnuflày

Από τα βάθη του Azawad στο Μάλι, ο Ibrahim Ag Alhabib —γνωστός ως Abaraybone, το παιδί με τα σκισμένα ρούχα – έστησε τους πρώτους ήχους των Tinariwen μέσα στους προσφυγικούς καταυλισμούς της Αλγερίας. Παιδί, είδε τη βία να σημαδεύει τη ζωή του με την εκτέλεση του πατέρα του, και έφτιαξε την πρώτη του κιθάρα από ένα τενεκεδάκι, ένα ξύλο και ένα σύρμα φρένου ποδηλάτου. Όταν απέκτησε μια αληθινή κιθάρα, ο ήχος της έγινε το όχημά του: συνδύασε τις μελωδίες των Τουαρέγκ με τα μπλουζ του Ali Farka Touré και τη σύγχρονη αραβική ποπ, χαράζοντας έναν νέο μουσικό δρόμο.
Tinariwen (+IO:I) – Ténéré Tàqqàl (what has become of the Ténéré)

Η μουσική των Tinariwen: η έρημος σε ήχους
Στα τέλη της δεκαετίας του ’70, συνάντησε άλλους μουσικούς της κοινότητας και, ανάμεσα σε άμμο, φως και σιωπή, γεννήθηκαν οι πρώτες συνθέσεις — ύμνοι για την εξορία, την αντίσταση και την ελπίδα. Αντικαθιστώντας τα όπλα με κιθάρες, μετέτρεψαν τον αγώνα σε μουσική, γεννώντας έναν ήχο που, όπως είπε ο Brian Eno, «σε κάνει να νιώθεις τη θερμότητα και την απεραντοσύνη της ερήμου μέσα από τον ήχο».
TINARIWEN chaghaybou

Η μουσική τους κουβαλά τη φλόγα της ελευθερίας και τη μελαγχολία της απώλειας – ένα ταξίδι από τους καταυλισμούς του Μάλι ως τα μεγαλύτερα φεστιβάλ του κόσμου, όπου οι Tinariwen αφηγούνται την ψυχή ενός λαού που επιμένει να ονειρεύεται. Οι ρυθμοί τους ακολουθούν το υπνωτικό βήμα της καμήλας, ενώ οι ηλεκτρικές κιθάρες – ριζωμένες στην παράδοση της λύρας tehardent – μεταφέρουν τη ζέστη, το φως και τη σιωπή της πατρίδας τους. Στις συναυλίες τους, η έρημος ζωντανεύει: οι φωνές των Τουαρέγκ γίνονται συλλογική προσευχή και ο ήχος λάμπει σαν ήλιος στον ορίζοντα.
Οι στίχοι τους, γραμμένοι στα Tamasheq, αφηγούνται την ιστορία ενός λαού που επιμένει να αντιστέκεται· τραγουδούν την ελευθερία, την ταυτότητα και την αξιοπρέπεια, μετατρέποντας την έρημο σε σύμβολο ζωής, αντοχής και ονείρου.
Infinity Sessions | Tinariwen | Tiwàyyen

Ένας από τους επόμενους σταθμούς τους είναι και η Αθήνα, σε μια μοναδική εμφάνιση: το Σάββατο 16 Μαΐου 2026 θα βρεθούν στο Floyd. Σε μια ανοιξιάτικη νύχτα, οι Tinariwen θα ξεδιπλώσουν πάνω από την πόλη τις ιστορίες τους και θα μας ταξιδέψουν στην κοινή μας πατρίδα. Τη μουσική.
Ακολουθήστε τους Tinariwen
https://www.tinariwen.com/
Facebook | Instagram | X (Twitter) | YouTube | Spotify
Οι φωτογραφίες του newsletter είναι της Marie Planeille
Μπορείτε να τις κατεβάσετε σε μεγάλη ανάλυση από ΕΔΩ

Μείνετε συντονισμένοι στο facebook event της συναυλίας
TINARIWEN
The Haggar Tour
Σάββατο 16 Μαΐου 2026
FLOYD Live Music Venue
Πληροφορίες Εισιτηρίων
Η προπώληση ξεκινά τη Δευτέρα 3 Νοεμβρίου
Τιμές Εισιτηρίων
Early bird: 25 ευρώ
A’ φάση προπώλησης: 28 ευρώ
Σημεία Προπώλησης
Ηλεκτρονικά: more.com
τηλεφωνικά 211 7700 000
more spots
Nova | Public | Ευριπίδης
Floyd
Live Music Venue
Πειραιώς 117, Γκάζι 11854, Aθήνα
210 3416706
info@floyd.gr

Clutch
2026-05-23 20:00 - 23:30 | FLOYD, Pireos 117, Athens, Greece
Οι Clutch επιστρέφουν στην Αθήνα, το Σάββατο 23 Μαΐου, στο Floyd Live Music Venue, για μια βραδιά καταιγιστικού και παθιασμένου rock ‘n’ roll!
Την Πέμπτη 21 Μαΐου, η μπάντα θα εμφανιστεί στο Principal Club Theater, στη Θεσσαλονίκη.
Η προπώληση ξεκινά την Παρασκευή 7 Νοεμβρίου, στις 10:00, προς 39€ και για συγκεκριμένο αριθμό εισιτηρίων. Οι επόμενες φάσεις θα ανακοινωθούν στην πορεία.
Διάθεση:

Τηλεφωνικά στο 2117700000 / Online more.com / Φυσικά σημεία: https://www.more.com/el/physical-spots/
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Οι Clutch δημιουργήθηκαν το 1991, στο Maryland των ΗΠΑ. Σε μια πορεία που, όταν έρθουν ξανά στην Ελλάδα, θα έχει συμπληρώσει 35 χρόνια, το lineup της μπάντας παραμένει αδιαπραγμάτευτα σταθερό: Tim Sult (κιθάρα), Dan Maines (μπάσο), Jean-Paul Gaster (ντραμς) και, βέβαια, Neil Fallon (φωνή, κιθάρα) αποτελούν την τετράδα-μηχανή που παράγει ένα “διαβολικό” groove ‘n’ roll και ενώνει το heavy rock με τα blues και άλλα, φαινομενικά ετερόκλητα, στοιχεία που – στον πλανήτη των Clutch – μοιάζουν απόλυτα φυσιολογικά.
Από το ντεμπούτο άλμπουμ τους μέχρι σήμερα, παραμένουν απόλυτα προσηλωμένοι σε αυτό που κάνουν, ξεπερνώντας συνεχώς τον εαυτό τους και μεγαλώνοντας, εμπορικά και καλλιτεχνικά, με κάθε νέο τους βήμα.
Εκεί που πραγματικά μεγαλουργούν είναι η σκηνή, αφού πρόκειται για μια μπάντα που ζει για να δίνει συναυλίες, μπροστά σε οπαδούς κάθε ηλικίας. Στη χώρα μας το έχουμε διαπιστώσει πολλές φορές και το ίδιο θα συμβεί και σε αυτή την πολυαναμενόμενη επιστροφή τους, τέσσερα χρόνια μετά την σπουδαία εμφάνισή τους στο Release Athens!
Ετοιμαστείτε για μια βραδιά απόλαυσης με “Electric Worry”, “The Regulator”, “The Mob Goes Wild”, “X-Ray Visions”, “Earth Rocker”, “A Quick Death in Texas”, “Red Alert (Boss Metal Zone)” και “We Strive For Excellence”, “How to Shake Hands”, “Burning Beard”, “The Wolf Man Kindly Requests…” και πολλά ακόμα.

Follow Clutch
Official Website | Facebook | Instagram | YouTube
Οι ΛΔΛΜ θα είναι το opening act της εμφάνισης των Clutch το Σάββατο 23 Μαΐου, στο Floyd Live Music Venue!

Οι ΛΔΛΜ aka ADAM αποτελούν μία ιδιαίτερη παρουσία της ελληνικής εναλλακτικής σκηνής, κινούμενοι σε alternative rock/grunge μονοπάτια με έναν πολυεπίπεδο, ατμοσφαιρικό ήχο.
Το full length album της αθηναϊκής μπάντας “SUN” αποτυπώνει τη σκοτεινή αλλά ελπιδοφόρα κοσμοθεωρία τους μέσα από ψυχεδελικά και βαριά ηχοτοπία. Το “The Sun That Never Comes” αποτυπώνεται ιδανικά η ενέργεια των ζωντανών εμφανίσεών τους.
Με νέο line up και ανανεωμένη δημιουργική διάθεση, η αθηναϊκή τετράδα συνεχίζει να διευρύνει τα όρια του ήχου της, με τον νέο της δίσκο να αναμένεται να κυκλοφορήσει έως το τέλος του 2026.

Follow ΛΔΛΜ
Instagram | Facebook | Bandcamp | YouTube

Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

WESTSIDE GUNN Live in Athens
2026-05-29 20:00 - 23:30 | FLOYD, Pireos 117, Athens, Greece
WESTSIDE GUNN Live in Athens
“HEEL THE WORLD TOUR”
May 29, 2026
FLOYD
Ο Westside Gunn αρνείται διαχρονικά να περιοριστεί σε καλούπια, είτε καλλιτεχνικά είτε σε οποιονδήποτε άλλο τομέα. Όταν οι περισσότεροι καλλιτέχνες πηγαίνουν προς μία κατεύθυνση, εκείνος επιλέγει την αντίθετη, και το κάνει χωρίς καμία απολογία. Είναι ο ιδρυτής της επιδραστικής δισκογραφικής Griselda Records και ένας ιδιαίτερα σεβαστός και πολυδιάστατος δημιουργός, καλλιτέχνης, επιμελητής, δισκογραφικός παράγοντας, creative και fashion icon.
Ως σύγχρονος curator, ο Gunn έχει εξελίξει διαρκώς την ικανότητά του να δημιουργεί έργα που κινούνται ανάμεσα στον μαξιμαλισμό και τον μινιμαλισμό. Η τέχνη του αποκαλύπτεται στις λεπτομέρειες: τη μία στιγμή ξεχειλίζει από ένταση και πολυτέλεια, και την επόμενη δίνει προσεκτικά χώρο σε νέους MCs ή παραγωγούς να λάμψουν.
Ως ηγετική μορφή της Griselda, το αποτύπωμα του Westside Gunn είναι τεράστιο: πολιτισμικός καθοδηγητής, κορυφαίος curator, σπουδαίος καλλιτέχνης, A&R και επιχειρηματίας. Οι θαυμαστές έχουν συνηθίσει σε μια κυκλοφορία “Flygod” κάθε Οκτώβριο – και κάθε φορά καταφέρνει να παραδίδει κάτι απρόβλεπτο.

Σύνδεσμοι:Instagram – https://www.instagram.com/westsidegunn/?hl=enSoundcloud – https://soundcloud.com/WESTSIDEGUNN

*** Δεν επιτρέπεται βάσει νόμου η είσοδος σε άτομα ηλικίας κάτω των 18 ετών ***
Χώρος:FloydΠειραιώς 117, Αθήνα, 11854
See less

REDMAN (US) - LIVE IN ATHENS
2026-07-05 20:30 - 23:30
REDMAN (US) – LIVE IN ATHENS
📆 ΚΥΡΙΑΚΗ 5 ΙΟΥΛΙΟΥ
📍 FLOYD
Η Αθήνα ετοιμάζεται να υποδεχτεί έναν από τους εμβληματικότερους καλλιτέχνες της παγκόσμιας Hip Hop σκηνής. Ο θρυλικός Redman, γνωστός για την αστείρευτη ενέργεια, το αυθεντικό flow και την ανεξίτηλη επιρροή του στη rap κουλτούρα, έρχεται για μια μοναδική συναυλία που θα μείνει αξέχαστη.
Με καριέρα που εκτείνεται σε δεκαετίες και με classics όπως τα “Da Rockwilder” σε συνεργασία με τον Method Man, “Time 4 Sum Aksion” και “Whateva Man”, ο Redman συνεχίζει να αποτελεί σημείο αναφοράς για το Hip Hop.
Ο Redman είναι ένας από τους επιδραστικούς rappers όλων των εποχών. Τα albums του “Whut? Thee Album” (1992), “Dare Iz a Darkside” (1994), “Muddy Waters” (1996), “Doc’s da Name 2000” (1998) συγκαταλέγονται όλα στον κατάλογο των all time classics στη συνολική παγκόσμια δισκογραφία του Hip Hop.
Το album του με τον Method Man “Blackout!” (1999) κυριολεκτικά άλλαξε την πορεία του ραπ με την τεράστια επίδραση που είχε στα μουσικά δρώμενα της εποχής.
Η ταινία “How High” στην οποία συμπρωταγωνίστησε με τον Method Man έχει γίνει μία από τις πιο επιτυχημένες ταινίες των 00s και παραμένει μία από τις πιο αγαπημένες cult classics ταινίες στο κοινό σε όλο τον κόσμο, έχοντας προσφέρει δεκάδες κλασικές ατάκες και πασίγνωστες σε όλους σκηνές.
O Redman ανακαλύφθηκε από τον Erick Sermon των θρυλικών EPMD σε μια περίοδο που εκτελούσε χρέη dj για τους Lords of the Underground. Έκανε την πρώτη του εμφάνιση στο μικρόφωνο στο θρυλικό “Business as Usual” των EPMD το 1990, ενώ το 1992 κυκλοφόρησε τον πρώτο προσωπικό του δίσκο “Whut? Thee Album” σε παραγωγή του Erick Sermon, ένα album το οποίο μεταξύ άλλων περιλάμβανε τα mega hits “Time 4 Sum Aksion” και “Tonight’s da Night”.
Το ‘94 κυκλοφορεί το “Dare Iz a Darkside” και το ‘96 επιστρέφει με το πάρα πολύ κλασικό “Muddy Waters”. Την ίδια περίοδο κυκλοφορεί και το “Got my Mind Made Up” μαζί με τον Method Man, στο All Eyez On Me του 2Pac.
Ακολουθεί μία σειρά εξαιρετικών κυκλοφοριών όπως το “El Niño” με το crew του την Def Squad, το solo του ”Doc’s Da Name 2000”. Το “Blackout!”, το συνεργατικό album με τον Method Man, έβγαλε το τεράστιο “Da Rockwilder”, ένα κομμάτι που υπήρχε σε όποιο dj set σεβόταν τον εαυτό του επί μακρά σειρά ετών.
Η μουσική του έχει ακουστεί σε παιχνίδια όπως το Grand Theft Auto, ο ίδιος έχει πρωταγωνιστήσει και εμφανιστεί σε σειρές και ταινίες όπως τα Scary Movie 3 και Jay and Silent Bob Reboot, αλλά και έχει εμφανιστεί ως χαρακτήρας σε video games όπως τα Def Jam Vendetta και Def Jam: Fight for NY. Τα τελευταία χρόνια έχει κυκλοφορήσει τους επίσης πολύ επιτυχημένους δίσκους “Reggie” (2010) και “Mudface” (2015) ενώ το 2024 επέστρεψε δυναμικά με το πολυαναμενόμενο “Muddy Waters Too”.
Ο Redman φημίζεται ανά την υφήλιο για τις πολύ δυναμικές του live εμφανίσεις ενώ είναι αδιαμφισβήτητα μία από τις πιο σημαντικές μορφές στο Hip Hop των τελευταίων 30 ετών. Μην χάσετε αυτή τη μοναδική ευκαιρία να τον δείτε ζωντανά στην Αθήνα.
ℹ️ INFO
📆 Ημερομηνία: Κυριακή 5 Ιουλίου
📍 Τοποθεσία: Πειραιώς 157, Αθήνα, 11854
🕘 Doors Open: 20:30
🎫 Προπώληση εισιτηρίων: more.com

Slaughter to Prevail
2026-07-24 20:00 - 23:30 | FLOYD, Pireos 117, Athens, Greece
Οι Slaughter to Prevail φέρνουν το “GRIZZLY” στην Ελλάδα το 2026!
24.07.2026 – Floyd live music venue- Αθήνα, Ελλάδα

Το απόλυτο φαινόμενο του deathcore επιστρέφει πιο δυνατό από ποτέ! Οι Slaughter to Prevail ξεκινούν καλοκαιρινή περιοδεία σε Ηνωμένο Βασίλειο & Ευρώπη το 2026, παρουσιάζοντας το νέο τους άλμπουμ GRIZZLY, που κυκλοφόρησε τον Ιούλιο του 2025 μέσω της Sumerian Records.

Με εκατομμύρια streams και κομμάτια όπως Russian Grizzly in America, Viking, 1984 και Song 3 να σαρώνουν παγκοσμίως, το συγκρότημα συνεχίζει να αποδεικνύει γιατί θεωρείται μια από τις πιο ισχυρές δυνάμεις της σύγχρονης extreme metal σκηνής.

Το συγκρότημα ανακοίνωσε ότι θα κάνει παύση από τις περιοδείες το 2027 και 2028, οπότε αυτή είναι η ευκαιρία σου να τους δεις live!

Eισιτήρια: https://www.more.com/gr-el/tickets/music/slaughter-to-prevail/

The Sisters of Mercy
2026-09-12 20:00 - 23:30 | FLOYD, Pireos 117, Athens, Greece
The Sisters of Mercy
Σάββατο 12 Σεπτεμβρίου 2026 στο Floyd
Οι The Sisters of Mercy, ένα από τα πιο επιδραστικά συγκροτήματα στην ιστορία της ροκ μουσικής, επιστρέφουν στην Αθήνα για μια μοναδική συναυλία το Σάββατο 12 Σεπτεμβρίου 2026, στο Floyd.
Για περισσότερες από τέσσερις δεκαετίες, οι The Sisters of Mercy αποτελούν μια εμβληματική δύναμη της underground μουσικής. Το συγκρότημα σχηματίστηκε στο Leeds της Αγγλίας το 1980 και, παρότι το όνομά του προέρχεται από τραγούδι του Leonard Cohen, άντλησε έμπνευση από καλλιτέχνες όπως ο David Bowie, οι Slade και οι Velvet Underground. Ωστόσο, οι πιο στενοί ηχητικοί συγγενείς του εντοπίζονται στους Stooges, τους Motörhead και τους Suicide, επιρροές που συνέβαλαν στη διαμόρφωση ενός απολύτως διακριτού ήχου σε σχέση με άλλα συγκροτήματα της post-punk εποχής.
Με τον Andrew Eldritch στο επίκεντρο, η μπάντα συνδύασε έντονο ρυθμό, επιβλητικές μελωδίες και μια χαρακτηριστική φωνητική προσέγγιση, παρουσιάζοντας κλασικά albums όπως τα “Floodland” (1987) και “Vision Thing” (1990), αλλά και τραγούδια-ορόσημα όπως τα “Temple of Love”, “More”, “Lucretia My Reflection”, “This Corrosion” και “Dominion / Mother Russia”, που την κατέστησαν σημείο αναφοράς για τη ροκ μουσική.
Η υποκριτική φύση της μουσικής βιομηχανίας στη δεκαετία του ’90 προκάλεσε στον Andrew Eldritch έντονη δυσπιστία απέναντι στο δισκογραφικό σύστημα, οδηγώντας τον να στρέψει το ενδιαφέρον του κυρίως στις ζωντανές εμφανίσεις αντί στις ηχογραφήσεις. Παρά τον περιορισμένο αριθμό επίσημων studio κυκλοφοριών, οι The Sisters of Mercy έχουν αποκτήσει σχεδόν μυθικές διαστάσεις. Η δημοφιλία τους όχι μόνο δεν μειώθηκε, αλλά ενισχύθηκε με την πάροδο του χρόνου, ο πολυσχιδής και ευφυής rock’n’roll ήχος τους επηρέασε αναρίθμητα συγκροτήματα, ενώ οι ζωντανές τους εμφανίσεις αποτελούν διαχρονικά πόλο έλξης για ένα πολυσυλλεκτικό κοινό, διαφορετικών γενεών και μουσικών ακουσμάτων.
Παρά την απουσία νέας δισκογραφικής κυκλοφορίας, η συνθετική δραστηριότητα της μπάντας υπήρξε ιδιαίτερα έντονη τα τελευταία χρόνια, με την παρουσίαση πολλών νέων τραγουδιών που έχουν τύχει θερμής υποδοχής. Το υλικό αυτό φέρεται να αντλεί τα ισχυρότερα στοιχεία της κλασικής περιόδου τους, διατηρώντας ταυτόχρονα έναν απολύτως σύγχρονο χαρακτήρα, πιστό στο διαχρονικό μότο των The Sisters of Mercy να κινούνται «πάντα προς τα εμπρός».
Οι πρόσφατες κριτικές για τις ζωντανές τους εμφανίσεις κάνουν λόγο για το πιο δυνατό τους show εδώ και χρόνια, με τον Eldritch πλαισιωμένο από τις εξαιρετικές εμφανίσεις των Ben Christo, Kai, “Ravey” Dave Creffield και, όπως πάντα, του Doktor Avalanche. Προσθέστε σε αυτά ένα κινηματογραφικό light show και ένα setlist που συνδυάζει μεγάλες επιτυχίες, λιγότερο γνωστά κομμάτια και νεότερο υλικό, και έχετε τη συνταγή για μια εκρηκτική ζωντανή εμφάνιση.
Το Σάββατο 12 Σεπτεμβρίου, οι θρυλικοί The Sisters of Mercy θα βρεθούν στην Αθήνα και το Floyd, για μια βραδιά που αναμένεται να μείνει αξέχαστη.
_____________________________________________
The Sisters of Mercy
Σάββατο 12 Σεπτεμβρίου 2026 στο Floyd.
Οι πόρτες ανοίγουν: 20:00.
Προπώληση:

Τηλεφωνικά στο 2117700000
Online: https://www.more.com/gr-el/tickets/music/the-sisters-of-mercy/
Φυσικά σημεία: https://www.more.com/el/physical–spots/

Εισιτήρια: από 45€
*Οι μεταπωλητές των εισιτηρίων χρεώνουν έξοδα διαχείρισης ανάλογα με το τιμολόγιο τους.
Έναρξη προπώλησης: Παρασκευή 6 Φεβρουαρίου 2026 στις 11 π.μ.
ΠΛΗΡΟΦΟΡΙΕΣ:
musicboxproductions.gr & facebook.com/musicboxproductions.gr

Satyricon
2026-09-18 20:00 - 23:30 | FLOYD, Pireos 117, Athens, Greece
Οι Satyricon επιστρέφουν στην Αθήνα, μετά από πολλά χρόνια, την Παρασκευή 18 Σεπτεμβρίου στο Floyd Live Music Venue. Oι ηγέτες της νορβηγικής black metal σκηνής έρχονται για να μας αποδείξουν πως, σχεδόν 35 χρόνια από το ξεκίνημά τους, παραμένουν ανελέητοι και μεγαλειώδεις!
Η διάθεση των εισιτηρίων ξεκινά την Τετάρτη 10/12 στις 12:00, με πρώτη τιμή τα 34€, για περιορισμένο αριθμό. Οι επόμενες φάσεις θα ανακοινωθούν στην πορεία.
Πρωτοπόροι, ιδιοσυγκρασιακοί και μόνιμα «αιρετικοί», οι Satyricon οδήγησαν την ήδη ακμάζουσα black metal σκηνή των 90s σε νέους, ακόμη πιο σκοτεινούς και συναρπαστικούς δρόμους, με δίσκους που όρισαν το είδος, ενώ έγιναν και οι πρώτοι που υπέγραψαν σε πολυεθνική δισκογραφική.
Με τη μυθική τριπλέτα “Dark Medieval Times” (1993), “The Shadowthrone” (1994) και “Nemesis Divina” (1996) επέβαλαν το δικό τους μανιφέστο υπολογισμένης ψυχρότητας και δύναμης, με τη συνέχεια – με albums όπως τα “Rebel Extravaganza”, “Now, Diabolical” και “Deep Calleth Upon Deep” – να κάνει πράξη τα λόγια των δύο μόνιμων μελών τους, του frontman Satyr και του ντράμερ-θηρίου Frost: πως οι Satyricon αναζητούν με τόλμη νέα ηχητικά μονοπάτια, μένοντας πάντα πιστοί στον πυρήνα του black metal.
Με τη νέα δουλειά τους να αναμένεται μέσα στη νέα χρονιά, η τελευταία τους κυκλοφορία ήταν ο δίσκος “Satyricon & Munch” (2022), ένα project εμπνευσμένο από τα έργα του θρυλικού εικαστικού Edvard Munch, το οποίο συνόδευσε ηχητικά έκθεση στο διάσημο μουσείο.
Το φθινόπωρο του 2026 θα ξεκινήσει με μια βραδιά που θα τιμήσει όχι μόνο το black metal αλλά και τον σκληρό ήχο συνολικά, με τους Νορβηγούς βασιλιάδες να επαναφέρουν στη σκηνή ύμνους όπως τα “Mother North”, “Transcendental Requiem Of Slaves”, “The Pentagram Burns”, “Fuel For Hatred”, “K.I.N.G.”, ”Walk the Path of Sorrow”, ”Black Crow on a Tombstone”, σε ένα setlist που υπόσχεται καθαρτική ένταση και ατμόσφαιρα.
Follow Satyricon

Facebook | Youtube | Spotify | Instagram | YouTube | X
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Snarky Puppy
2026-09-19 20:00 - 23:30 | FLOYD, Pireos 117, Athens, Greece
Οι Snarky Puppy επιστρέφουν στην Αθήνα το Σάββατο 19 Σεπτεμβρίου, στο Floyd Live Music Venue, για μία από τις πιο ιδιαίτερες συναυλίες της χρονιάς.
Η πολυβραβευμένη κολεκτίβα από το Τέξας, με πέντε βραβεία Grammy στο ενεργητικό της, ξεκίνησε πριν από δύο δεκαετίες με σκοπό να επαναπροσδιορίσει τα όρια της σύγχρονης μουσικής. Με επιρροές που εκτείνονται από funk, rhythm & blues, hard rock και classic soul μέχρι μοντέρνα gospel, fusion και jazz, οι Snarky Puppy δεν είναι απλώς ένα jazz ή fusion σχήμα – και σίγουρα δεν είναι απλώς μια μπάντα που «τζαμάρει». Ίσως ο πιο εύστοχος χαρακτηρισμός να ανήκει στους The New York Times: «Αποδεχτείτε τους για αυτό που είναι, αντί να τους κρίνετε για αυτό που δεν είναι».
Η γενική διάθεση των εισιτηρίων ξεκινά την Παρασκευή, 20 Φεβρουαρίου, στις 10:00, προς 40€ και για περιορισμένο αριθμό. Οι επόμενες φάσεις θα ανακοινωθούν στην πορεία.
Την Τετάρτη, 18/2, από τις 10:00, θα διατίθενται εισιτήρια μέσω ειδικής προπώλησης. Περισσότερες πληροφορίες στα επίσημα κανάλια του συγκροτήματος.
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Σε μια διαδρομή που ήδη διαρκεί κάτι παραπάνω από 20 χρόνια, περισσότεροι από 40 μουσικοί έχουν περάσει από τις τάξεις των Snarky Puppy, όλοι με σημαντική διαδρομή και συνεργασίες δίπλα σε κορυφαία ονόματα της διεθνούς σκηνής, όπως οι Prince, Aretha Franklin, David Bowie, Boston Symphony Orchestra, Chicago Symphony Orchestra, Kendrick Lamar, Erykah Badu και Snoop Dogg.
Στις ζωντανές εμφανίσεις τους, ο μπασίστας και ιδρυτής του σχήματος Michael League λειτουργεί ως «ελεγκτής κυκλοφορίας», δίνοντας σε κάθε μουσικό ελευθερία αυτοσχεδιασμού, πάντα όμως μέσα στα όρια της σύνθεσης. Το αποτέλεσμα είναι μια δυναμική, σχεδόν οργανική σκηνική εμπειρία, όπου η ακρίβεια συναντά τον αυθορμητισμό.
«Το ηχοτοπίο μας έχει επεκταθεί δραματικά με την πάροδο των ετών», λέει ο League. «Όταν ξεκινήσαμε, ήμασταν πιο jazz, πιο εγκεφαλικοί. Μέσα από τη σκηνή του Ντάλας γίναμε πιο groovy, πιο συναισθηματικοί. Εστιάσαμε στην επικοινωνία ενός σαφούς μηνύματος, κατανοητού από κάθε ακροατή, χωρίς να κάνουμε εκπτώσεις».
Σταθεροί στον κανόνα της διαρκούς ανανέωσης, κάθε νέα δισκογραφική δουλειά τους ανοίγει ένα διαφορετικό κεφάλαιο: «Κανένας δίσκος μας δεν μπορεί να ακούγεται όπως ο προηγούμενος».
Τον Ιανουάριο του 2025, οι Snarky Puppy συνεργάστηκαν ξανά με τη Metropole Orkest, το υβριδικό σύνολο με έδρα την Ολλανδία, γνωστό για τον συνδυασμό jazz, κλασικής και pop μουσικής σε συμφωνική κλίμακα. Αποτέλεσμα αυτής της συνάντησης είναι το άλμπουμ Somni – ηχογραφημένο ζωντανά σε τρεις διαδοχικές νύχτες (17–19 Ιανουαρίου 2025), στην Ουτρέχτη – το οποίο κυκλοφόρησε τον Νοέμβριο του 2025 γνωρίζοντας καθολική αποδοχή και εξαιρετικές κριτικές.
Η βραδιά της 19ης Σεπτεμβρίου στο Floyd Live Music Venue θα είναι μια σπάνια ευκαιρία για το ελληνικό κοινό να βιώσει έναν πραγματικά «ζωντανό» μουσικό οργανισμό: μια μπάντα που λειτουργεί ως ενιαίο σώμα, με ήχο που ξεπερνά τα όρια των ειδών και μετατρέπει κάθε συναυλία σε εμπειρία.

Follow Snarky Puppy:
Website | Instagram | Facebook | YouTube | Spotify
Follow Floyd
Official Website | Facebook | Instagram | TikTok | YouTube

Ty Segall
2026-09-25 20:00 - 23:30 | FLOYD, Pireos 117, Athens, Greece
Ο Ty Segall επιστρέφει στην Αθήνα, μετά από πολλά χρόνια απουσίας, την Παρασκευή 25 Σεπτεμβρίου στο Floyd Live Music Venue. Ένας από τους πιο πολυγραφότατους και ανήσυχους καλλιτέχνες των τελευταίων δύο δεκαετιών, ο Καλιφορνέζος δημιουργός και αδιαφιλονίκητος εκφραστής της σύγχρονης garage-rock αναβίωσης, υπόσχεται – μαζί με τη μπάντα του – μια εκρηκτική βραδιά γεμάτη παραμόρφωση, ενέργεια και ακαταμάχητα feel-good τραγούδια.
Η γενική διάθεση των εισιτηρίων ξεκινά την Πέμπτη 5/3 στις 12:00, προς 29€ και για περιορισμένο αριθμό. Οι επόμενες φάσεις θα ανακοινωθούν σύντομα.

Με σήμα-κατατεθέν τις καταιγιστικές live εμφανίσεις του, ο 38χρονος συνθέτης, κιθαρίστας και τραγουδιστής έχει χτίσει μια δισκογραφία που μοιάζει ανεξάντλητη: δεκάδες κυκλοφορίες, είτε σόλο είτε ως ηγέτης σχημάτων όπως οι Fuzz και οι GØGGS, αποτυπώνουν μια δημιουργικότητα που δύσκολα συναντά κανείς σήμερα. Κάθε νέος δίσκος του αποτελεί και μια στροφή – άλλοτε προς την ωμή garage, άλλοτε προς την ψυχεδέλεια, το glam, το folk ή ακόμη και το prog και το metal. Ο Segall κοιτά πάντα μπροστά· κι αν επιστρέφει στις ρίζες, το κάνει για να συνομιλήσει δημιουργικά με τους μουσικούς του ήρωες.
Ανάμεσα στις επιρροές που ο ίδιος έχει αναφέρει βρίσκονται οι Hawkwind, David Bowie, Marc Bolan, Black Sabbath, The Stooges, The Beatles, The Byrds και Black Flag – ένα μωσαϊκό ήχων που εξηγεί τη διαρκή του μεταμόρφωση. Παρά το hype που συχνά συνοδεύει το όνομά του, ο ίδιος δεν το κυνήγησε ποτέ και προτίμησε να ακολουθεί σταθερά τον δικό του δρόμο.
Δίσκοι όπως τα Melted (2010), Slaughterhouse (2012), Manipulator (2014) και Emotional Mugger (2016), ανάμεσα σε πολλούς ακόμη, αποτυπώνουν έναν καλλιτέχνη που δύσκολα «παράγει» πλέον η μουσική βιομηχανία: απρόβλεπτο, παραγωγικό και αφοσιωμένο αποκλειστικά στο όραμά του.
Ο πιο πρόσφατος δίσκος του, Possession (2025), προσθέτει νέα χρώματα στην ήδη πλούσια παλέτα του. Εξερευνώντας διαφορετικές αφηγηματικές φόρμες, συνεργάζεται στιχουργικά με τον σκηνοθέτη και μακροχρόνιο συνεργάτη του, Matt Yoka, παρουσιάζοντας ιστορίες με έντονο αμερικανικό χαρακτήρα και κινηματογραφική ατμόσφαιρα.
Στις 25 Σεπτεμβρίου, το Floyd Live Music Venue θα μετατραπεί στο ιδανικό σκηνικό για μια βραδιά ωμής έντασης και ελευθερίας – ακριβώς όπως αρμόζει σε έναν καλλιτέχνη που δεν έμαθε ποτέ να μένει στάσιμος.
Follow Ty Segall
Official website | Instagram | Drag City | Bandcamp | Spotify

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd
Official Website | Facebook | Instagram | TikTok | YouTube

Sleaford Mods
2026-11-07 20:00 - 23:30 | FLOYD, Pireos 117, Athens, Greece
Οι Sleaford Mods επιστρέφουν στην Αθήνα το Σάββατο 7 Νοεμβρίου, για μια εμφάνιση στο Floyd Live Music Venue που δεν θα μοιάζει με τίποτα που έχεις δει!
Η διάθεση των εισιτηρίων ξεκινά την Μ.Παρασκευή 10 Απριλίου, στις 10:00, προς 32 € και για περιορισμένο αριθμό. Μία μέρα νωρίτερα, την Μ.Πέμπτη 9 Απριλίου στις 12:00, θα ξεκινήσει ξεχωριστό artist presale, για το οποίο θα υπάρξει ενημέρωση από τα κανάλια του καλλιτέχνη (newsletter). Οι επόμενες φάσεις θα ανακοινωθούν στην πορεία.
Το αυθάδικο και σαρωτικό ντουέτο των Andrew Fearn και Jason Williamson, που έβαλε το “Do” στο “DIY” εδώ και σχεδόν 20 χρόνια, ξεκίνησε παίζοντας σε υπόγεια και έφτασε σε sold out περιοδείες, δίσκους στο Top 5 και headline θέσεις σε φεστιβάλ. Ιδιοσυγκρασιακοί και ακαταμάχητοι, έχουν ήδη αφήσει το αποτύπωμά τους μέσα από τον minimal electronic ήχο και τη στιχουργική διορατικότητά τους.
Τους έχουν αποκαλέσει «electro-punk», «rap-punk», «electro-pop», «minimalist spoken word», αλλά και «μια ποιητική έκρηξη θυμού, μια ταξική αγανάκτηση που αναζητά τρόπο να ξεσπάσει».
Ο φετινός δίσκος τους, “The Demise Of Planet X”, είναι από τους καλύτερούς τους σε μια καριέρα με ήδη πολλά highlights. Περιλαμβάνει ποικίλες ηχητικές διαφοροποιήσεις, μαζί με την ωμή, κατάμαυρου χιούμορ κριτική των καιρών μας.
Μαζί με τη συνηθισμένη ασυμβίβαστη ενέργειά τους, επιστρατεύουν ξανά αναπάντεχους guests: τη Gwendoline Christie (Severance / Game of Thrones), τους ανερχόμενους Big Special, την Aldous Harding, καθώς και τη Sue Tompkins από τους Life Without Buildings. Το αποτέλεσμα είναι ένας δίσκος διαφωτιστικός και συγκινητικός, που αξίζει να ακούς μέχρι το τέλος του κόσμου – όποτε κι αν έρθει αυτό…
Ο θρυλικός Iggy Pop έχει δηλώσει, εδώ και καιρό, την προτίμησή του: «Τους αγαπώ. Είναι η πιο αξιόπιστη μπάντα του καιρού μας, η οποία δεν στηρίζεται σε παραδοσιακά κλισέ για να σε κάνει να αισθάνεσαι ωραία».
Ο «πολεμικός ανταποκριτής της μεσαίας τάξης», Jason Williamson, και ο «μάγος» των ήχων, Andrew Fearn, βλέπουν το κοινό τους να μεγαλώνει διαρκώς και έρχονται στην Αθήνα ακριβώς τη στιγμή που τους χρειαζόμαστε!

Follow Sleaford Mods:
Website | Instagram | Facebook | Youtube | Soundcloud | Χ
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία:https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd:
Official Website | Facebook | Instagram | TikTok | YouTube

Uriah Heep
2026-11-08 20:00 - 23:30 | FLOYD, Pireos 117, Athens, Greece
Οι Uriah Heep επιστρέφουν για μία τελευταία εμφάνιση στη χώρα μας, την Κυριακή 8 Νοεμβρίου, στο Floyd Live Music Venue, στο πλαίσιο της αποχαιρετιστήριας περιοδείας τους “The Magician’s Farewell”. Οι θρυλικοί Βρετανοί hard rockers ανεβαίνουν στη σκηνή με ένα πλούσιο greatest hits set, προσφέροντας ένα μεγαλειώδες αντίο στο ελληνικό κοινό και στις αμέτρητες στιγμές που μοιράστηκαν μαζί του.
Η διάθεση των εισιτηρίων ξεκινά την Παρασκευή 17 Απριλίου, στις 10:00. Τη Τετάρτη 15 Απριλίου στις 11:00, θα ξεκινήσει μία ξεχωριστή προπώληση, μέσω Spotify, η οποία θα διαρκέσει 24 ώρες, με σχετική ενημέρωση από τα επίσημα κανάλια της μπάντας.
Οι Uriah Heep είναι, χωρίς αμφιβολία, μια μπάντα-θεσμός που άφησε ανεξίτηλο το στίγμα της στην κοσμογονική δεκαετία των ‘70s, αποτελώντας θεμέλιο λίθο του progressive hard rock και διαμορφώνοντας έναν απόλυτα αναγνωρίσιμο, δικό της ήχο.
Μαζί με τους Led Zeppelin, Black Sabbath και Deep Purple, συνέβαλαν καθοριστικά στη διαμόρφωση του βρετανικού heavy metal, ξεκινώντας με το θρυλικό ντεμπούτο τους “Very ‘Eavy, Very ‘Umble”.
Η συνέχεια, κυρίως μέσα στα ‘70s, γράφτηκε με χρυσά γράμματα. Κλασικοί δίσκοι όπως τα “Look At Yourself” (1971), “Salisbury” (1971), “Demons And Wizards” (1972), “The Magician’s Birthday” (1972), “Firefly” (1977), αλλά και μεταγενέστερες κυκλοφορίες όπως τα “Sea Of Light” (1995) και “Wake The Sleeper” (2008), περιλαμβάνουν τραγούδια-ύμνους για γενιές ακροατών, όπως τα “Gypsy”, “July Morning”, “Easy Livin’”, “Sunrise” και “Lady in Black”.
Η χαρακτηριστική χρήση πολυφωνικών φωνητικών σε ένα heavy rock πλαίσιο τους χάρισε τον τίτλο «The Beach Boys of Heavy Metal», ενώ η επιρροή τους παραμένει εμφανής σε δεκάδες σχήματα μέχρι σήμερα.
Παράλληλα, υπήρξαν πρωτοπόροι στην ενσωμάτωση του Hammond organ στον σκληρό ήχο της εποχής, σε συνδυασμό με την κιθάρα-σήμα κατατεθέν του ηγέτη τους, Mick Box.
Με περισσότερους από 25 studio δίσκους, πάνω από 40 εκατομμύρια πωλήσεις και αμέτρητες ζωντανές εμφανίσεις, οι Uriah Heep έχουν γράψει τη δική τους ξεχωριστή ιστορία – από τις sold out περιοδείες παγκοσμίως μέχρι τη θρυλική εμφάνισή τους στη Μόσχα, το 1987, μπροστά σε 180.000 θεατές.
Η αποχαιρετιστήρια περιοδεία τους, με τίτλο “The Magician’s Farewell”, ξεκίνησε ήδη τον Ιανουάριο και θα περάσει από κάθε γωνιά του πλανήτη, σηματοδοτώντας το κλείσιμο μιας τεράστιας πορείας δεκαετιών.
Μια εμβληματική μπάντα που επιστρέφει για μια τελευταία, αξέχαστη βραδιά στην Ελλάδα – αντάξια της μοναδικής ιστορίας της.

Follow Uriah Heep
Website | Facebook | Instagram | Spotify

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd:
Official Website | Facebook | Instagram | TikTok | YouTube

PARADISE LOST
2026-11-11 20:00 - 23:30 | FLOYD, Pireos 117, Athens, Greece
PARADISE LOST
ΤΕΤΑΡΤΗ 11 ΝΟΕΜΒΡΙΟΥ 2026
FLOYD LIVE MUSIC VENUE
Οι Paradise Lost έρχονται στην Αθήνα με έναν αριστουργηματικό νέο δίσκο και όλα τα
highlights της καριέρας τους!
Την Τετάρτη 11 Νοεμβρίου στο Floyd, θα υποδεχτούμε μια από τις σημαντικότερες
μπάντες της σύγχρονης metal ιστορίας, σε μια μοναδική συναυλία που θα επιβεβαιώσει τη σχέση λατρείας που έχει το ελληνικό κοινό με τους Shadowkings. Με το νέο τους album να έχει ήδη αφήσει το στίγμα του και με ένα setlist που διατρέχει τις
σημαντικότερες στιγμές της σπουδαίας δισκογραφίας τους, η Βρετανική μπάντα έρχεται για να δώσει ένα καθηλωτικό show αντάξιο του ονόματος και της ιστορίας της.
Περισσότερες από τρεις δεκαετίες μετά την έναρξη της καριέρας τους και με πάνω από δύο εκατομμύρια πωλήσεις άλμπουμ, οι Paradise Lost παραμένουν οι αδιαμφισβήτητοι βασιλιάδες της σκοτεινής πλευράς του metal. Σχηματίστηκαν στο Χάλιφαξ το 1988, και γρήγορα ήρθε η αναγνώριση τους ως πρωτοπόροι του gothic metal μέσα από τα πρώτα, εμβληματικά άλμπουμ τους, όπως το θρυλικό Gothic του 1991.
Ποτέ δεν υπήρξαν συγκρότημα που έμενε δημιουργικά στάσιμο αφού καθ’ όλη τη διάρκεια της πορείας τους εξερεύνησαν πολυάριθμες εκφάνσεις του σκληρού ήχου, από τις sludge doom-death ρίζες τους έως την κατάκτηση των metal mainstream charts με τον ογκώδη, πλούσιο ήχο του Draconian Times το 1995. Aργότερα τόλμησαν να
κινηθούν σε πιο πειραματικές, ηλεκτρονικές κατευθύνσεις, επηρεάζοντας καλλιτέχνες τόσο διαφορετικούς μεταξύ τους όπως είναι οι Cradle Of Filth, HIM, Gatecreeper και η Chelsea Wolfe.
Πλέον φτάνοντας στο 2025, το πενταμελές σχήμα από το Γιορκσάιρ επέστρεψε με το εντυπωσιακό 17ο άλμπουμ του, Ascension, έναν δίσκο που επιβεβαίωσε τη συνθετική δεινότητά των Paradise Lost μιας και βρέθηκε σε όλες τις λίστες με τους καλύτερους δίσκους της προηγούμενης χρονιάς. Σε παραγωγή του κιθαρίστα του γκρουπ, Gregor Mackintosh στα Black Planet East Studios στο Γιορκσάιρ, με τα τύμπανα και τα φωνητικά να ηχογραφούνται στα NBS και Wasteland Studios στη Σουηδία, τα 10
τραγούδια του άλμπουμ διαβαίνουν όλα τα σκοτεινά μονοπάτια που δημιούργησαν οι Shadowkings μέσα από τον χαρακτηριστικό τους ήχο μπολιάζοντας τις σπαραξικάρδιες μελωδίες του Mackintosh, το ιδιοφυές rhythm section και την χαρακτηριστική φωνή του Holmes.
«Μετά από 35 χρόνια, όλα είναι συνειδητά», λέει ο Nick. «Είναι δύσκολο να μην είσαι 100% σίγουρος για το από πού προέρχονται τα πάντα, έχοντας ένα τόσο μεγάλο και ποικιλόμορφο back catalogue, αλλά τελικά όλα καταλήγουν στο αν μας αρέσει ή όχι η μουσική που δημιουργούμε. Αν μας αρέσει, μένει! Αυτό δεν έχει αλλάξει από τότε που ήμασταν έφηβοι.»
Το Ascension στέκεται περήφανα στον κατάλογο των Paradise Lost. Η «μιζέρια» δεν σταματά ποτέ, αλλά, όπως λέει αστειευόμενος ο Nick, έτσι τους αρέσει.
Την Τετάρτη 11 Νοεμβρίου στο Floyd, οι Paradise Lost θα μας υπενθυμίσουν γιατί το σκοτάδι τους αποτελεί, για σχεδόν τέσσερις δεκαετίες, το πιο γοητευτικό καταφύγιο του σκληρού ήχου. Μια βραδιά-σταθμός με τα τραγούδια τους που σημάδεψαν την σπουδαία δισκογραφική τους πορεία και σφράγισαν την ερωτική τους σχέση με το ελληνικό κοινό.
Η προπώληση των εισιτηρίων ξεκινά την Πέμπτη 5 Μαρτίου στις 12:00 μέσω του more.com
